Beskrivelse+af+Amager+økonomigruppes+arbejdsopgaver+og+rutiner

Arbejdsbeskrivelse for Amager økonomigruppe:
Amager økonomigruppe har opgaver til ca. 5 medlemmer og holder møde ca. 1 gang om måneden samt deltager i fælles økonomimøder som også afholdes ca. 1 gang om måneden. Alle medlemmer holder sig opdateret på om der er kommet mails til økonomigruppen på adressen amager@kbhff.dk

Faste opgaver for afdelingens medlemmer:
 * 1) Lokal regnskabsansvarlig
 * 2) Medlem i fælles økonomigruppe (2 personer)
 * 3) Medlem i fælles økonomigruppe (2 personer)
 * 4) Kassemester.
 * 5) Medlemsadministration.

Nye medlemmer: Registrering

Vi benytter flere forskellige systemer til at løse vores opgaver, vejledninger til systemerne kan findes på denne side: http://kbhff.wikispaces.com/amager+arbejdgrupper+links

1) **Lokal regnskabsansvarlig har følgende arbejdsopgaver:**
Hver uge udfylder kassevagterne et omsætningsskema over dagens omsætning. Omsætningsskemaerne samles ind og føres ind i vores regnskabsark (google doc.). De rettes til hvor der har været fejl.

Hvert kvartal skal alle ugerne være rettet til og ført ind. Omsætningsskemaet printes, bilagene nummereres og det hele leveres ind i vores afdelingsmappe i "The Hub".

Når Amager afdeling har udgifter betales de fra vores egen konto som man som ansvarlig for det lokale regnskab har adgang til.

Detaljeret opgavebeskrivelse for lokal regnskabsansvarlig: @Lokal regnskabsansvarlig

2 og 3) **Medlemmer i den fælles økonomigruppe har følgende arbejdsopgaver:**
Som medlem i den fælles økonomigruppe skal man altid stille mindst en mand til møder i både den lokale økonomigruppe på amager og den fælles økonomigruppe som holder møde på "The Hub".

Man deltager i en turnus med "mail-post-faktura-tjanser" i den fælles økonomigruppe. Tjanserne indebærer besvarelse af emails, tømning af vores postkasse og betale faktura fra alle vores leverendører.

Fælles økonomigruppe: http://kbhff.wikispaces.com/%C3%98konomigruppen Mødekalender for fælles økonomigruppe: http://kbhff.wikispaces.com/F%C3%A6lles+%C3%B8konomim%C3%B8der+og+samarbejde+p%C3%A5+tv%C3%A6rs+af+afdelinger.

Kalender for mailpostfaktura-tjanser: http://kbhff.wikispaces.com/%28Beskrivelse%29 Detaljeret opgavebeskrivelse for mailpostfaktura-tjanser: http://kbhff.wikispaces.com/Mailpostfakturatjans

4) **Kassemesteren har følgende arbejdsopgaver:**
Kassemesteren står for kontakten med kassevagterne. Hvis der er nye kassevagter kan kassemesteren lære dem op (dette er der i dag ingen rutine for, men det ville forbedre oplæringen af kassevagterne betragteligt, især lukkevagter som skal udfylde omsætningsskemaet).

Kassemesteren skal sørge for at kassevagterne har alt hvad de skal bruge til deres vagt: omsætningsskemaer, døgnboksbeskrivelse og vagtbeskrivelse. Kassemesteren sørger for at opdatere og forbedre vagtbeskrivelser og andet så de fungerer bedst for både den lokale regnskabsansvarlige og kassevagterne.

Kassemesteren sørger også for at indsamle omsætningsskemaer og overlevere dem til den lokale regnskabsansvarlige.

Det er kassemesterens ansvar at der bliver oprette afhentningsdage i medlemssystemet.

Detaljeret opgavebeskrivelse for Kassemester: @Kassemester

5) **Medlemsadministratoren har følgende arbejdsopgaver:**
Ca. 1 gang om ugen tjekker man indboksen i den fælles mail: amager@kbhff.dk. Alle mails der vedkommer medlemsadministration er markeret og ligger i mappen "medlemsadministration".

Den person der har ansvaret for medlemsadministration skal sørge for at opdatere medlemmers information hvis der kommer ændringer, typisk udmeldelse eller ønske om at være midlertidigt passivt medlem.

Medlemsadministratoren har ansvar for at der bliver lavet møde-sider og mødereferater på wikien samt at økonomigruppens wiki-sider altid er opdateret.

Detaljeret opgavebeskrivelse for Medlemsadministrator: @Medlemsadministrator